Document ID: 31996R1107

Uredba Komisije (ES) št. 1107/96
z dne 12. junija 1996
o registraciji geografskih označb in geografskega porekla po postopku iz člena 17 Uredbe Sveta (EGS) št. 2081/92
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2081/92 z dne 14. julija 1992 o zaščiti geografskih označb in označb geografskega porekla za kmetijske proizvode in živila [1] in zlasti člena 17 Uredbe,
ker so, skladno s členom 17 Uredbe (EGS) št. 2081/92, države članice v šestih mesecih po začetku veljavnosti te uredbe predložile Komisiji zakonsko zaščitena ali v praksi uveljavljena imena, ki jih želijo registrirati;
ker je bilo po pregledu teh imen, skladno z Uredbo (EGS) št. 2081/92 ugotovljeno, da nekatera imena ustrezajo predpisom te uredbe in naj se zato kot geografske označbe ali označbe porekla registrirajo in varujejo na ravni Skupnosti;
ker generična imena niso registrirana;
ker člen 7 Uredbe (EGS) št. 2081/92 ne velja za postopek iz člena 17 navedene uredbe;
ker se, skladno s členom 14(3) Uredbe (EGS) št. 2081/92, označba porekla ali geografska označba ne registrira, kadar bi taka registracija glede na ugled, sloves in trajanje uporabe blagovne znamke lahko zavajala potrošnika glede prave identitete proizvoda;
ker z registracijo označbe porekla ali geografske označbe, katere ime je že registrirano kot blagovna znamka, na pobudo posameznega proizvajalca skladno z merili iz člena 1 Uredbe Komisije (EGS) št. 2037/93 [2], ni mogoče preprečiti uporabe zaščitene označbe porekla ali zaščitene geografske označbe drugim proizvajalcem omejenega območja, ki proizvajajo skladno z registrirano specifikacijo;
ker se sme v primerih, ko bi se lahko blagovna znamka in registrirana označba porekla ali geografska označba uporabljale hkrati, blagovna znamka še naprej uporabljati v primerih, navedenih v členu 13 Uredbe (EGS) št. 2081/92, samo, če izpolnjuje pogoje iz člena 14(2) te uredbe;
ker so nekatere države članice sporočile, da za nekatere dele označb ni bilo zahtevano varstvo in je to treba upoštevati;
ker morajo biti tudi registrirane zaščitene označbe porekla ali geografske označbe skladne z veljavnimi predpisi o kmetijskih proizvodih in živilih;
ker Odbor, uveden s členom 15 Uredbe (EGS) št. 2081/92, v roku, ki ga je določil predsednik Odbora, ni dal mnenja; ker mnenje ni bilo dano in skladno s tem členom, je Komisija predložila Svetu predlog, o katerem naj bi ta v treh mesecih odločil s kvalificirano večino; ker Svet v tem roku ni odločil, bo predlagane ukrepe sprejela Komisija,
SPREJELA NASLEDNJO UREDBO:
Člen 1
Imena, navedena v Prilogi, se registrirajo kot zaščitene geografske označbe (ZGO) ali zaščitene označbe porekla (ZOP) skladno s členom 17 Uredbe (EGS) št. 2081/92.
Imena, ki niso navedena v Prilogi, a so v skladu s členom 17 že posredovana, so do odločitve o njihovi registraciji še vedno varovana na nacionalni ravni.
Člen 2
Ta uredba začne veljati z dnem objave v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 12. junija 1996

Labels: 3
17
6